title: 2005/537/: 2005 m. balandžio 12 d. Europos Parlamento sprendimas dėl 2003 finansinių metų Europos Sąjungos bendrojo biudžeto įvykdymo patvirtinimo, VIII skirsnis – ombudsmenas

text:
27.7.2005

               LT

               Europos Sąjungos oficialusis leidinys

               L 196/57

      EUROPOS PARLAMENTO SPRENDIMAS

   2005 m. balandžio 12 d.
   dėl 2003 finansinių metų Europos Sąjungos bendrojo biudžeto įvykdymo patvirtinimo, VIII skirsnis – ombudsmenas
   (2005/537/EB)
   EUROPOS PARLAMENTAS,
   atsižvelgdamas į Europos Sąjungos 2003 finansinių metų bendrąjį biudžetą (1),
   atsižvelgdamas į 2003 finansinių metų pajamų išlaidų ataskaitą bei balansą (C6-0021/2005),
   atsižvelgdamas į metinį Audito Rūmų pranešimą dėl 2003 finansinių metų, kartu su institucijų atsakymais (2),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
   atsižvelgdamas į EB sutarties 275, 276 straipsnius ir 272 straipsnio 10 dalį,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (4) ir ypač į jo 50, 145, 146, 147 straipsnius ir 86 straipsnio 4 dalį,
   atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),
   atsižvelgdamas į Darbo tvarkos taisyklių 71 straipsnį bei V priedą,
   atsižvelgdamas į Biudžeto kontrolės komiteto pranešimą (A6-0066/2005),

               1.

               suteikia patvirtinimą ombudsmenui, kad 2003 finansinių metų biudžetas įvykdytas;

               2.

               išdėsto savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir prie jo pridedamą rezoliuciją Tarybai, Komisijai, Teisingumo Teismui, Audito Rūmams, Europos ekonomikos ir socialinių reikalų komitetui, Regionų komitetui ir ombudsmenui ir pasirūpinti, kad jie būtų paskelbti Europos Sąjungos oficialiajame leidinyje (L serija).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 54, 2003 2 28, p. 1.

      (2)  OL C 293, 2004 11 30, p. 1.

      (3)  OL C 294, 2004 11 30, p. 99.

      (4)  OL L 248, 2002 9 16, p. 1.

      (5)  OL L 356, 1977 12 31, p. 1.

         EUROPOS PARLAMENTO REZOLIUCIJA

      su pastabomis, sudarančiomis neatskiriamą sprendimo dėl 2003 finansinių metų Europos Sąjungos bendrojo biudžeto įvykdymo patvirtinimo, VIII skirsnis – ombudsmenas, dalį
      EUROPOS PARLAMENTAS,
      atsižvelgdamas į Europos Sąjungos 2003 finansinių metų bendrąjį biudžetą (1),
      atsižvelgdamas į 2003 finansinių metų pajamų išlaidų ataskaitą bei balansą (C6-0021/2005),
      atsižvelgdamas į metinį Audito Rūmų pranešimą dėl 2003 finansinių metų, kartu su institucijų atsakymais (2),
      atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (3),
      atsižvelgdamas į EB sutarties 275, 276 straipsnius ir 272 straipsnio 10 dalį,
      atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (4) ir ypač į jo 50, 145, 146, 147 straipsnius ir 86 straipsnio 4 dalį,
      atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),
      atsižvelgdamas į Darbo tvarkos taisyklių 71 straipsnį bei V priedą,
      atsižvelgdamas į Biudžeto kontrolės komiteto pranešimą (A6-0066/2005),
      Audito Rūmų metinis pranešimas

                  1.

                  pažymi, kad ombudsmenas valdė 4 438 653,00 EUR biudžetą, iš kurio 91,29 % (4 052 488 EUR) buvo įsipareigota, ir 87,65 % (3 551 999,59 EUR) buvo išleista;

                  2.

                  pažymi, kad ombudsmenas paaiškina, jog žemas 2003 m. biudžeto vykdymo lygis yra susijęs su pereinamuoju laikotarpiu tarp senojo ombudsmeno išėjimo ir naujojo išrinkimo;

                  3.

                  pažymi, kad Audito Rūmai nepadarė jokių pastebėjimų, susijusių su biudžeto vykdymu; todėl klausia kaip Rūmai ketina vertinti ombudsmeno biudžeto vykdymą ateityje;

                  4.

                  vis dėlto pastebi, kad Europos Parlamentas pagal ombudsmeno metinį pranešimą (6) teigiamai įvertino jo darbą; pažymi, kad 75 proc. gautų skundų pagal pareigas nepriklausė ombudsmenui, ir kad ombudsmenas iš suskaičiuotų 2 611 atvejų vykdė 363 tyrimus;

            Tolesni veiksmai po 2002 m. biudžeto įvykdymo patvirtinimo procedūros

                  5.

                  pritaria, kad ombudsmenas 2004 m. gruodžio 13 d. rašte Biudžeto kontrolės komitetui pateikė išsamią informaciją;

                  6.

                  įvardija dokumentus, susijusius su Europos Parlamento ir ombudsmeno pradine sutartimi dėl administracinės ir finansinės pagalbos; taip pat pažymi, kad Parlamentas atlieka I antraštėje nurodytą, su personalu susijusią finansinio inicijavimo funkciją;

                  7.

                  atsiima teiginį, kad ombudsmenas mėgino pigiai reguliariai vykti į Frankfurto ir Ciuricho oro uostus; pažymi, kad Europos Parlamentas ir ombudsmenas susitarė, jog Parlamentas nuomos papildomą tarnybinį automobilį, kuriuo ombudsmenas naudosis mokėdamas mėnesinį mokestį; nori, kad jam praneštų galutinį sprendimą;

            Leidimus duodančio pareigūno ir vidaus auditoriaus metinės ataskaitos

                  8.

                  pritaria, kad ombudsmenas savanoriškai teiks leidimus duodančio pareigūno ir vidaus auditoriaus ataskaitas, įskaitant draudimo deklaraciją;

                  9.

                  pažymi, kad ombudsmeno tarnybos programinė bylų tvarkymo įranga įrengta pagal Belgijos ombudsmeno naudojamą sistemą;

                  10.

                  pažymi, kad Finansinio reglamento įgyvendinimas ombudsmeno administracijoje sukėlė didžiulę įtampą; sveikina jį greitai perkėlus Finansinio reglamento nuostatas ir prašo pateikti Europos Parlamentui problemų, su kuriomis susiduriama įgyvendinant Finansinį reglamentą, sąrašą;

                  11.

                  prašo ombudsmeno 2004 m. biudžeto įvykdymo patvirtinimo procedūrai laiku pranešti apie pažangą, padarytą mokant finansų pareigūnus profesinio mokymo kursuose;

                  12.

                  palankiai vertina aiškią vidaus auditoriaus metinės ataskaitos Nr. 4/2002 struktūrą, kurioje teigiama, kad: „Pirminės išvados neatskleidžia didelės ombudsmeno biudžeto įgyvendinimo rizikos …“ (7); be to, buvo sudaryti veikimo planai, pagal kuriuos toliau bus stiprinama aplinkos kontrolė.

         (1)  OL L 54, 2003 2 28, p. 1.

         (2)  OL C 293, 2004 11 30, p. 1.

         (3)  OL C 294, 2004 11 30, p. 99.

         (4)  OL L 248, 2002 9 16, p. 1.

         (5)  OL L 356, 1977 12 31, p. 1.

         (6)  2004 m. lapkričio 18 d. priimti tekstai, P6 TA (2004) 0065.

         (7)  Vidaus auditoriaus ataskaita Nr. 4/2002, p. 5.


title: 2005/39/EB: 2004 m. gruodžio 30 d. Komisijos sprendimas, dėl Bendrijos gyvūnų sveikatos politikos išorinio įvertinimo finansavimo ir studijos, tiriančios gyvulių epidemijos rizikos nustatymo finansavimo priemonių ES kaštus ir sąlygas, finansavimo

text:
21.1.2005

               LT

               Europos Sąjungos oficialusis leidinys

               L 19/76

         KOMISIJOS SPRENDIMAS
   2004 m. gruodžio 30 d.
   dėl Bendrijos gyvūnų sveikatos politikos išorinio įvertinimo finansavimo ir studijos, tiriančios gyvulių epidemijos rizikos nustatymo finansavimo priemonių ES kaštus ir sąlygas, finansavimo
   (2005/39/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos sprendimą 90/424/EEB dėl išlaidų veterinarijos srityje (1), ypač į jo 20 straipsnį,
   atsižvelgdama į 2004 m. kovo 11 d. Komisijos sprendimą SEK/2004/120 dėl Europos bendrijų bendrojo biudžeto vykdymo vidaus taisyklių, ypač į jo 15 straipsnį,
   kadangi:

               (1)

               Pagal Sprendimą 90/424/EEB Bendrija turi taikyti arba padėti valstybei narei taikyti technines ir mokslines priemones, būtinas Bendrijos veterinarijos teisės aktų tobulinimui bei veterinarinio lavinimo ir mokymo plėtrai.

               (2)

               Atsižvelgiant į snukio ir nagų ligos kontrolės ir prevencijos tarptautinės konferencijos (2001 gruodžio mėn.) rekomendacijas, naujas dilemas dėl labai užkrečiamų gyvūnų ligų kontrolės ir galimo naujų šių ligų protrūkių padarinių finansavimo schemų poreikio, reikalinga papildoma peržiūra.

               (3)

               Siekiant šią peržiūrą paspartinti, reikėtų, vykdant darbo programą, atlikti du veiksmus.

               (4)

               Visų pirma, reikėtų įvertinti Bendrijos išlaidų programas, nes tai padėtų apskaityti skirtų lėšų valdymą ir keltų vadovų mokymosi kultūrą, skiriant daugiau dėmesio vadybai, orientuotai į rezultatus.

               (5)

               Šis finansiniais aspektais pagrįstas išorinis Bendrijos gyvūnų sveikatos politikos (BGSP) įvertinimas turėtų padėti Komisijos tarnyboms apibrėžti atitinkamas ir poveikiu pagrįstas politikos galimybes ateičiai.

               (6)

               Antra, studijoje (pagal finansinio reglamento 49 straipsnio 2 dalį – bandomajame projekte), atsižvelgiant į Europos parlamento prašymą, analizuojami gyvulių epidemijos rizikos nustatymo finansavimo priemonių ES kaštai ir sąlygos. Šios studijos tikslas bus išnagrinėti alternatyvių rizikos nustatymo finansavimo instrumentų galimybių kaštus ir išanalizuoti jų galimybes, siekiant nustatyti galimą poveikį nacionaliniams ir ES biudžetams ir nacionalinės tiesioginių nuostolių paramos tvarius lygius.

               (7)

               Remiantis šios studijos rezultatais, galima, iš vienos pusės, atkreipti dėmesį į ES finansavimo schemų harmonizavimą, siekiant bent jau ūkininkams suteikti lygias galimybes visoje ES, bei, iš kitos pusės, atlikti veterinarijos fondo ateities padidėjusioje Bendrijoje analizę.

               (8)

               Pagal biudžeto vykdymo 2004 m. Vidaus taisyklių 15 straipsnį metinė darbo programa gali taip pat būti laikoma finansavimo sprendimu, jei ją sudaro pakankamai išsamus pagrindas, o įvertinimas, studija ir apžvalga, kaip numatyta šiame sprendime, ir yra toks pagrindas.

               (9)

               Asignavimai, kuriuos pagal Finansinio reglamento 49 straipsnio 2 dalies a punktą galima panaudoti be pagrindinio akto, privalo būti sankcionuoti Komisijos sprendimu, suteikiančiu atitinkamą pagrindą.

               (10)

               Todėl šis sprendimas turėtų sudaryti pagrindą, prilygstantį finansavimo sprendimui, kaip apibrėžta 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui (2) taikomo finansinio reglamento, 75 straipsnio 2 dalyje.

               (11)

               Šiame sprendime numatyta priemonė atitinka Maisto grandinės ir gyvūnų sveikatos nuolatinio komiteto nuomonę,

         NUSPRENDĖ:
   Vienintelis straipsnis
   Šio sprendimo priede aprašyti veiksmai yra patvirtinti finansavimui.

      Priimta Briuselyje, 2004 m. gruodžio 30 d.

            Komisijos vardu

         Markos KYPRIANOU

            Komisijos narys

      (1)  OL L 224, 1990 8 18, p. 19. Direktyva su paskutiniais pakeitimais, padarytais Reglamentu (EB) Nr. 806/2003 (OL L 122, 2003 5 16, p. 1).

      (2)  OL L 248, 2002 9 16, p. 1.
   PRIEDAS
   1)   Bendrijos gyvūnų sveikatos politikos išorinis įvertinimas ir atitinkamas poveikio įvertinimas, siekiant šioje srityje nustatyti atitinkamos politikos galimybę ateityje.
   Biudžeto eilutė: 17 04 02 – kitos priemonės
   Pagrindinis aktas: Sprendimas 90/424/EEB
   Procedūra ir laikas: šis įvertinimas ir poveikio įvertinimas bus atliktas sudarius pagrindų sutartį. Konkursas dėl šios pagrindų sutarties bus paskelbtas pagal atvirąją procedūrą 2004 m. paskutinįjį ketvirtį.
   Kaina: didžiausia kaina – 530 000 EUR.
   2)   Studija, „tirianti gyvulių epidemijos rizikos nustatymo finansavimo priemonių ES kaštus ir sąlygas“.
   Biudžeto eilutė: 17 01 04 04
   Bandomasis projektas pagal Finansinio reglamento 49 straipsnio 2 dalį
   Procedūra ir laikas: Konkursas bus paskelbtas pagal atvirąją procedūrą paskutinįjį metų ketvirtį,
   Kaina: didžiausia kaina – 500 000 EUR.


title: 2006/291/EB,Euratomas: 2006 m. balandžio 7 d.  Komisijos sprendimas, dėl pakartotinio Komisijos informacijos naudojimo

text:
20.4.2006

               LT

               Europos Sąjungos oficialusis leidinys

               L 107/38

      KOMISIJOS SPRENDIMAS

   2006 m. balandžio 7 d.
   dėl pakartotinio Komisijos informacijos naudojimo
   (2006/291/EB, Euratomas)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį, ypač į jos 218 straipsnio 2 dalį,
   atsižvelgdama į Europos atominės energijos bendrijos steigimo sutartį, ypač į jos 131 straipsnį,
   atsižvelgdama į Europos Sąjungos sutartį, ypač į jos 28 straipsnio 1 dalį ir 41 straipsnio 1 dalį,
   kadangi:

               (1)

               Naujos informacijos ir ryšio technologijos sukūrė precedento neturinčias sąlygas kaupti ir derinti informaciją iš įvairių šaltinių.

               (2)

               Viešojo sektoriaus informacija – nepanaudoti ištekliai, kurie gali tapti naujų, pridėtinę vertę kuriančių informacinės visuomenės produktų ir paslaugų pagrindu. 2001 m. spalio 23 d. komunikate (1)„e. Europa 2002: viešojo sektoriaus informacijos naudojimo ES sistemos sukūrimas“ Komisija pabrėžė ekonominį viešojo sektoriaus informacijos potencialą.

               (3)

               Komisija ir kitos institucijos turi daug įvairių rūšių dokumentų, kuriuos galima būtų pakartotinai naudoti kuriant pridėtinės vertės informacijos produktus bei paslaugas ir kurie galėtų tapti naudingu turinio šaltiniu įmonėms ir piliečiams.

               (4)

               Teisę susipažinti su Komisijos dokumentais reglamentuoja 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (2).

               (5)

               Europos Parlamento ir Tarybos direktyva 2003/98/EB (3) nustatomos minimalios viešojo sektoriaus informacijos pakartotinio naudojimo taisyklės visoje Europos Sąjungoje. Konstatuojamosiose dalyse valstybės narės raginamos siekti daugiau, nei reikalaujama pagal tas minimalias taisykles, ir formuoti atvirą duomenų politiką, kuri leistų naudotis viešojo sektoriaus institucijų turimais dokumentais.

               (6)

               Komunikate „e. Europa 2002: viešojo sektoriaus informacijos naudojimo ES sistemos sukūrimas“ Komisija paskelbė atnaujintą pakartotinio ES institucijų informacijos naudojimo politiką. Šiuo klausimu padaryta keletas teigiamų pakeitimų, pavyzdžiui, naujoji Eurostato informacijos platinimo politika ir siekis suteikti laisvą prieigą prie EURLEX portalo.

               (7)

               Naująja Komisijos iniciatyva „i2010 – Europos informacinė visuomenė augimui ir užimtumui skatinti“, be kitų tikslų, siekiama palengvinti Europos turinio kūrimą ir platinimą. Kartu su i2010 šis sprendimas nustato Komisijos dokumentų pakartotinio naudojimo sąlygas, siekiant suteikti galimybę daugiau naudotis šiais dokumentais.

               (8)

               Atvira pakartotinio informacijos naudojimo politika Komisijoje skatins naują ekonominę veiklą, sukurs galimybes plačiau skleisti ir naudoti Komisijos informaciją, pagerins institucijų atvirumo ir skaidrumo įvaizdį ir padės vartotojams ir Komisijos tarnyboms išvengti nereikalingos administracinio darbo naštos.

               (9)

               Šis sprendimas turėtų būti įgyvendinamas ir taikomas laikantis asmens duomenų apsaugos principų pagal 2000 m. gruodžio 18 d. Europos Parlamento ir Tarybos reglamentą (EB) 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (4).

               (10)

               Šis sprendimas netaikomas tais atvejais, kai Komisija neturi teisės leisti pakartotinai naudoti dokumentų, pavyzdžiui, susijusių su trečiosios šalies intelektinės nuosavybės teisėmis, arba iš kitų institucijų gautų dokumentų,

         NUSPRENDĖ:
   1 straipsnis
   Dalykas
   Šiuo sprendimu nustatomos Komisijos arba jos vardu Europos Bendrijų oficialiųjų leidinių biuro (toliau – Leidinių biuras) saugomų dokumentų pakartotinio naudojimo sąlygos, siekiant suteikti galimybę plačiau pakartotinai naudotis informacija, pagerinti Komisijos atvirumo įvaizdį ir padėti vartotojams bei Komisijos tarnyboms išvengti nereikalingos administracinio darbo naštos.
   2 straipsnis
   Taikymo sritis
   1.   Šis sprendimas taikomas Komisijos arba jos vardu viešųjų ir privačiųjų įstaigų parengtiems viešiesiems dokumentams:

               a)

               kuriuos Komisija ar Leidinių biuras jos vardu paskelbė leidiniuose, tinklavietėse ar kitais būdais; arba

               b)

               kurie buvo paskelbti dėl ekonominių ar kitų praktinių priežasčių, pavyzdžiui, tyrimai, ataskaitos ir kita informacija.

         2.   Sprendimas netaikomas:

               a)

               programinei įrangai ar su pramoninės nuosavybės teisėmis, pavyzdžiui, patentais, prekės ženklais, registruotu dizainu, logotipais ir pavadinimais, susijusiems dokumentams;

               b)

               tais atvejais, kai Komisija neturi teisės leisti pakartotinai naudoti dokumentų, susijusių su trečiosios šalies intelektinės nuosavybės teisėmis;

               c)

               Jungtinio tyrimų centro mokslinių tyrimų rezultatams;

               d)

               dokumentams, su kuriais tam tikrai šaliai leidžiama susipažinti pagal specialias privilegijuotos prieigos prie dokumentų taisykles.

         3.   Sprendimas įgyvendinamas visapusiškai laikantis asmenų apsaugos taisyklių tvarkant asmens duomenis, ypač Reglamento (EB) Nr. 45/2001.
   4.   Šis sprendimas neprieštarauja ir neturi jokio poveikio Reglamentui (EB) Nr. 1049/2001.
   3 straipsnis
   Sąvokų apibrėžimai
   Šiame sprendime vartojami šie apibrėžimai:

               1)

               dokumentas – tai:

                           a)

                           bet koks turinys bet kokia forma (raštu popieriuje arba laikomas elektronine forma ar kaip garso, vaizdo ar garso ir vaizdo įrašas);

                           b)

                           bet kuri tokio turinio dalis;

               2)

               pakartotinis naudojimas – tai fizinių ar juridinių asmenų naudojimasis dokumentais komerciniams arba nekomerciniams tikslams, išskyrus pirminį tikslą, kuriuo dokumentai buvo parengti. Komisijos ir kitų viešojo sektoriaus institucijų keitimasis dokumentais vien tik atliekant savo viešąsias užduotis nėra laikomas pakartotiniu naudojimu;

               3)

               asmens duomenys – duomenys, apibrėžti Reglamento (EB) Nr. 45/2001 2 straipsnio a dalyje.

         4 straipsnis
   Bendrasis principas
   Laikantis 2 straipsnio 2 ir 3 dalyse numatytų apribojimų, visi dokumentai pakartotinai naudojami komerciniais ar nekomerciniais tikslais žemiau nurodytomis sąlygomis. Kai įmanoma, dokumentai turi būti pateikiami elektronine forma.
   5 straipsnis
   Pakartotinio naudojimo prašymų tvarkymas
   1.   Siekdamos apriboti poreikį teikti individualius pakartotinio informacijos naudojimo prašymus, Komisijos tarnybos tam tikrais atvejais nurodo, ar dokumentus galima pakartotinai naudoti (pvz., pateikia informaciją tinklavietėse).
   2.   Dokumento pakartotinio naudojimo prašymas nagrinėjamas nedelsiant. Prašymo pateikėjui siunčiamas patvirtinimas apie prašymo gavimą. Per 15 dienų nuo prašymo registravimo Komisijos tarnybos arba Leidinių biuras leidžia pakartotinai naudoti prašomą dokumentą ir, kai reikia, pateikia dokumento kopiją arba raštu praneša, kad prašymas visiškai ar dalinai atmestas ir nurodo priežastis.
   3.   Išskirtiniais atvejais, pavyzdžiui, kai prašoma labai ilgo dokumento, daug dokumentų ar tuomet, kai prašymą reikia išversti, 2 dalyje nurodytą terminą galima pratęsti 15 darbo dienų su sąlyga, kad prašymo teikėjas bus iš anksto apie tai informuotas ir bus išsamiai nurodytos priežastys.
   4.   Kai prašymas atmetamas, Komisijos tarnyba ar Leidinių biuras praneša pareiškėjui apie jo teisę kreiptis su ieškiniu į Europos Bendrijų pirmosios instancijos teismą arba pateikti skundą Europos ombudsmenui, vadovaujantis EB sutarties atitinkamai 230 ir 195 straipsniuose numatyta tvarka arba Euratomo sutarties 146 straipsniu ir 107 straipsnio d dalimi.
   5.   Tais atvejais, kai atsisakymas grindžiamas šio sprendimo 2 straipsnio 2 dalies b punktu, atsakyme pareiškėjui pateikiama nuoroda į fizinį ar juridinį asmenį, kuris yra teisių turėtojas, jei jis žinomas, arba kitais atvejais į licencijos išdavėją, iš kurio Komisija gavo atitinkamą medžiagą, jei jis žinomas.
   6 straipsnis
   Galimos formos
   Dokumentai pateikiami bet kokia esama forma ar kalba, kai įmanoma ir tikslinga – elektroninėmis priemonėmis.
   Tai nereiškia pareigos rengti, atnaujinti ar adaptuoti dokumentus taip, kad jie atitiktų prašymą, ar pareigos teikti išrašus iš dokumentų tais atvejais, kai tam reikia neproporcingai didelių pastangų, neapsiribojančių paprasta operacija.
   Šis sprendimas taip pat neįpareigoja Komisijos versti prašomus dokumentus į kitas kalbas nei tos, kuriomis dokumentas parengtas tuo metu, kai gaunamas prašymas.
   Remiantis šiuo sprendimu negalima reikalauti, kad Komisija ar Leidinių biuras ir toliau rengtų tam tikrų tipų dokumentus ar juos saugotų tam tikra forma, kad dokumentais galėtų pakartotinai naudotis fiziniai ar juridiniai asmenys.
   7 straipsnis
   Atlyginimo principai
   1.   Pakartotinis dokumentų naudojimas iš esmės yra nemokamas.
   2.   Tam tikrais atvejais galima atgauti dokumentų kopijavimo ir platinimo ribines išlaidas.
   3.   Tais atvejais, kai Komisija nusprendžia adaptuoti dokumentą, kad jis atitiktų konkretaus prašymo sąlygas, pareiškėjo gali būti prašoma atlyginti tokio adaptavimo išlaidas. Vertinant poreikį atlyginti išlaidas, atsižvelgiama į dokumentui adaptuoti reikalingas pastangas ir potencialią pakartotinio naudojimo naudą Bendrijoms, pavyzdžiui, informacijos apie Bendrijų veiklą skleidimą arba institucijų įvaizdžio gerinimą išoriniame pasaulyje.
   8 straipsnis
   Skaidrumas
   1.   Bet kokios keliamos sąlygos ir standartiniai mokesčiai už pakartotinį dokumentų naudojimą nustatomi iš anksto ir, jei įmanoma ir tikslinga, skelbiami elektroninėmis priemonėmis.
   2.   Dokumentų paiešką palengvins praktinės priemonės, pavyzdžiui, pagrindinių dokumentų, kuriais galima pakartotinai naudotis, registro sąrašai.
   9 straipsnis
   Licencijos
   Pakartotinai naudotis dokumentais galima leisti nekeliant jokių sąlygų arba, tam tikrais atvejais, pasitelkus licencijas ar atsakomybės ribojimą, galima nustatyti pakartotinio naudojimo sąlygas. Standartinės pakartotinio naudojimo sąlygos – naudotojo pareiga nurodyti dokumentų šaltinį, neiškraipyti originalių dokumentų prasmės ar minties ir sąlyga, kad Komisija neatsako už jokius pakartotinio naudojimo padarinius. Sąlygos neturi be reikalo riboti pakartotinio naudojimo galimybių.
   10 straipsnis
   Nediskriminavimas ir išskirtinių susitarimų draudimas
   1.   Bet kokia pakartotiniam dokumentų naudojimui keliama sąlyga turi būti nediskriminacinė lygiaverčių pakartotinio naudojimo kategorijų atžvilgiu.
   2.   Teisę pakartotinai naudoti dokumentus turi visi potencialūs rinkos dalyviai. Šioje srityje nesuteikiama išskirtinių teisių.
   3.   Tačiau tais atvejais, kai išskirtinė teisė yra būtina teikiant visuomeninės svarbos paslaugas, tokios išskirtinės teisės suteikimo pagrindas yra reguliariai peržiūrimas ir, bet kokiu atveju, peržiūrimas po trejų metų. Visi išskirtiniai susitarimai turi būti skaidrūs ir viešai skelbiami.
   11 straipsnis
   Įgyvendinimas
   Pagal Komisijos darbo tvarkos taisyklių 14 straipsnį teisė Komisijos vardu priimti sprendimus dėl pakartotinio naudojimo suteikiama generaliniams direktoriams ir tarnybų vadovams. Jie imasi visų reikiamų priemonių užtikrinti, kad dokumentų, už kuriuos jie atsakingi, pakartotinio naudojimo tvarka atitiktų šio sprendimo reikalavimus. Šiuo tikslu jie paskiria pareigūną pakartotinio dokumentų naudojimo prašymams išnagrinėti ir savo generalinio direktorato arba tarnybos atsakymams koordinuoti.
   12 straipsnis
   Persvarstymas
   Šis sprendimas persvarstomas praėjus trejiems metams po jo įsigaliojimo. Atliekant persvarstymą reikia visų pirma išnagrinėti galimybę taikyti šį sprendimą Jungtinio tyrimų centro mokslinių tyrimų rezultatams.
   13 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2006 m. balandžio 7 d.

            Komisijos vardu

         Viviane REDING

            Komisijos narė

      (1)  KOM(2001) 607 galutinis.

      (2)  OL L 145, 2001 5 31, p. 43.

      (3)  OL L 345, 2003 12 31, p. 90.

      (4)  OL L 8, 2001 1 12, p. 1.


title: 2008 m. liepos 24 d. Tarybos sprendimas 2008/613/BUSP, įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą

text:
25.7.2008

               LT

               Europos Sąjungos oficialusis leidinys

               L 197/63

      TARYBOS SPRENDIMAS 2008/613/BUSP
   2008 m. liepos 24 d.
   įgyvendinantis Bendrąją poziciją 2004/694/BUSP dėl tolesnių priemonių, remiančių veiksmingą Tarptautinio baudžiamojo tribunolo buvusiai Jugoslavijai (TBTBJ) mandato vykdymą
   EUROPOS SĄJUNGOS TARYBA,
   atsižvelgdama į Bendrąją poziciją 2004/694/BUSP (1), ypač į jos 2 straipsnį kartu su Europos Sąjungos sutarties 23 straipsnio 2 dalies antra įtrauka,
   kadangi:

               (1)

               Bendrąja pozicija 2004/694/BUSP Taryba patvirtino priemones, skirtas įšaldyti visas lėšas ir ekonominius išteklius, priklausančius tos bendrosios pozicijos priede išvardytiems fiziniams asmenims, kuriems pareikštas TBTBJ kaltinimas.

               (2)

               2008 m. birželio 21 d. Stojan ZUPLJANIN perdavus TBTBJ, jo pavardė turėtų būti išbraukta iš sąrašo.

               (3)

               Todėl reikia atitinkamai patikslinti Bendrosios pozicijos 2004/694/BUSP priede pateiktą sąrašą,

         NUSPRENDĖ:
   1 straipsnis
   Bendrosios pozicijos 2004/694/BUSP priedas pakeičiamas šio sprendimo priedu.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2008 m. liepos 24 d.

            Tarybos vardu

            Pirmininkas

         B. HORTEFEUX

      (1)  OL L 315, 2004 10 14, p. 52. Bendroji pozicija su pakeitimais, padarytais Sprendimu 2007/449/BUSP (OL L 169, 2007 6 29, p. 75), ir kurios galiojimas pratęstas Bendrąja pozicija 2007/635/BUSP (OL L 256, 2007 10 2, p. 30).

      PRIEDAS
      1 straipsnyje minėtų asmenų sąrašas

                  Asmuo

                  Motyvas

                  1.

                  Pavardė, vardas: HADZIC Goran (vyras)
                  Gimimo data: 1958 9 7
                  Gimimo vieta: Vinkovci, Kroatija
                  Serbijos pilietis

                  Pareikštas TBTBJ kaltinimas, tebėra laisvėje
                  Kaltinimas: 2004 m. birželio 4 d.
                  Byla Nr. IT-04-75

                  2.

                  Pavardė, vardas: KARADZIC Radovan (vyras)
                  Gimimo data: 1945 6 19
                  Gimimo vieta: Petnjica, Savnik savivaldybė, Juodkalnija
                  Bosnijos ir Hercegovinos pilietis

                  Pareikštas TBTBJ kaltinimas, tebėra laisvėje
                  Pirminis kaltinimas: 1995 m. liepos 25 d.; antras kaltinimas: 1995 m. lapkričio 16 d.; pakeistas kaltinimas: 2000 m. gegužės 31 d.
                  Byla Nr. IT-95-5/18

                  3.

                  Pavardė, vardas: MLADIC Ratko (vyras)
                  Gimimo data: 1948 3 12
                  Gimimo vieta: Bozanovici, Kalinovik savivaldybė, Bosnija ir Hercegovina
                  Bosnijos ir Hercegovinos pilietis

                  Pareikštas TBTBJ kaltinimas, tebėra laisvėje
                  Pirminis kaltinimas: 1995 m. liepos 25 d.; antras kaltinimas: 1995 m. lapkričio 16 d.; pakeistas kaltinimas: 2002 m. lapkričio 8 d.
                  Byla Nr. IT-95-5/18


title: 2014/452/ES: 2014 m. liepos 8 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
12.7.2014

               LT

               Europos Sąjungos oficialusis leidinys

               L 205/15

         TARYBOS SPRENDIMAS
   2014 m. liepos 8 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

      (2014/452/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 19 straipsnio 2 dalį, 21 straipsnio 2 dalį, 114, 168, 169 ir 197 straipsnius kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

               (3)

               EEE susitarimo 31 protokole išdėstytos bendradarbiavimo konkrečiose srityse, nesusijusiose su keturiomis laisvėmis, nuostatos ir priemonės;

               (4)

               tikslinga išplėsti EEE susitarimo Susitariančiųjų Šalių bendradarbiavimą, įtraukiant Europos Parlamento ir Tarybos reglamentą (ES) Nr. 1381/2013 (3);

               (5)

               todėl EEE susitarimo 31 protokolas turėtų būti atitinkamai iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (6)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. liepos 8 d.

            Tarybos vardu

            Pirmininkas

         P. C. PADOAN

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1381/2013, kuriuo nustatoma Teisių, lygybės ir pilietiškumo programa 2014–2020 m. laikotarpiu (OL L 354, 2013 12 28, p. 62).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo Susitariančiųjų Šalių bendradarbiavimą, į EEE susitarimą įtraukiant 2013 m. gruodžio 17 d. Europos Parlamento ir Tarybos reglamentą (ES) Nr. 1381/2013, kuriuo nustatoma Teisių, lygybės ir pilietiškumo programa 2014–2020 m. laikotarpiu (1);

                  (2)

                  todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      31 protokolo 5 straipsnis iš dalies keičiamas taip:

                  1.

                  5 dalyje po žodžių „nuo 2012 m. sausio 1 d. programoje, nurodytoje tryliktoje įtrauktoje“ įterpiami žodžiai „nuo 2014 m. sausio 1 d. programoje, nurodytoje keturioliktoje įtraukoje“.

                  2.

                  8 dalis papildoma šia įtrauka:

                              „—

                                 32013 R 1381: 2013 m. gruodžio 17 d. Europos Parlamento ir Tarybos reglamentas (ES) Nr. 1381/2013, kuriuo nustatoma Teisių, lygybės ir pilietiškumo programa 2014–2020 m. laikotarpiu (OL L 354, 2013 12 28, p. 62).
                              Lichtenšteinas dalyvauja tik vykdant pagal biudžeto eilutes 33 01 04 01 Teisės ir pilietybės programos rėmimo išlaidos ir 33 02 02 Nediskriminavimo ir lygybės skatinimas finansuojamą programos veiklą.
                              Norvegija nedalyvauja šioje programoje ir finansiškai neprisideda prie jos įgyvendinimo.“

            2 straipsnis
      Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto

               sekretoriai

         (1)  OL L 354, 2013 12 28, p. 62.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2005 m. lapkričio 21 d.  Tarybos sprendimas 2005/876/TVR, dėl keitimosi informacija apie teistumą

text:
9.12.2005

               LT

               Europos Sąjungos oficialusis leidinys

               L 322/33

      TARYBOS SPRENDIMAS 2005/876/TVR
   2005 m. lapkričio 21 d.
   dėl keitimosi informacija apie teistumą
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnį ir 34 straipsnio 2 dalies c punktą,
   atsižvelgdama į Komisijos pasiūlymą (1),
   atsižvelgdama į Europos Parlamento nuomonę (2),
   kadangi:

               (1)

               Pagal Europos Sąjungos sutarties 29 straipsnį Europos Sąjunga yra iškėlusi sau tikslą laisvės, saugumo ir teisingumo erdvėje suteikti piliečiams aukšto lygio saugumą. Šis tikslas apima ir valstybių narių kompetentingų institucijų keitimąsi informacija apie asmenims, gyvenantiems valstybių narių teritorijoje, paskelbtus apkaltinamuosius nuosprendžius.

               (2)

               2000 m. lapkričio 29 d. Taryba, vadovaudamasi 1999 m. spalio 15–16 d. Tamperės Europos Vadovų Tarybos išvadomis, patvirtino abipusio pripažinimo principo baudžiamosiose bylose įgyvendinimo priemonių programą (3). Šiuo sprendimu siekiama prisidėti siekiant tikslų, numatytų programos 3-oje priemonėje, kuria raginama įvesti tipinę prašymų suteikti informaciją apie teistumą formą, panašią į Šengeno įstaigų naudojamą formą, kuri būtų išversta į visas Sąjungos oficialias kalbas.

               (3)

               1959 m. balandžio 20 d. Europos konvencijos dėl savitarpio pagalbos baudžiamosiose bylose (4) 13 ir 22 straipsniai numato Susitariančiųjų Šalių informacijos apie apkaltinamuosius nuosprendžius perdavimo sistemas, tačiau jos yra pernelyg lėtos ir neatitinka teisminio bendradarbiavimo poreikių tokioje erdvėje kaip Europos Sąjunga.

               (4)

               Pirmo įvertinimo veiksmo – savitarpio teisinės pagalbos baudžiamosiose bylose (5) – galutinėje ataskaitoje valstybės narės raginamos supaprastinti apsikeitimo dokumentais tarp valstybių procedūras naudojant, jei tai reikalinga, tipines formas siekiant palengvinti savitarpio teisminę pagalbą.

               (5)

               2004 m. kovo 25 d. Europos Vadovų Taryba nurodė Tarybai išnagrinėti priemones dėl keitimosi informacija apie apkaltinamuosius nuosprendžius už terorizmo nusikaltimus bei ištirti galimybę sukurti Europos apkaltinamųjų nuosprendžių ir teisių atėmimų registrą, o Komisija komunikate dėl priemonių, kurių reikia imtis siekiant kovoti su terorizmu ir kitomis sunkių nusikaltimų formomis, visų pirma pagerinti keitimąsi informacija, pabrėžė veiksmingo informacijos apie apkaltinamuosius nuosprendžius ir teisių atėmimus perdavimo mechanizmo svarbą.

               (6)

               Šiame sprendime laikomasi Europos Sąjungos sutarties 2 straipsnyje ir Europos bendrijos steigimo sutarties 5 straipsnyje numatyto subsidiarumo principo, kadangi valstybių narių informacijos apie apkaltinamuosius nuosprendžius perdavimo sistemų pagerinimo neįmanoma tinkamai pasiekti vien valstybių narių pastangomis ir reikia suderintų veiksmų Europos Sąjungos lygmeniu. Pagal minėtame 5 straipsnyje nustatytą proporcingumo principą šiuo sprendimu neviršijama to, kas būtina nurodytam tikslui pasiekti.

               (7)

               Informacijos apie apkaltinamuosius nuosprendžius perdavimo sistemų pagerinimas reiškia, kad apie vienoje valstybėje narėje paskelbtus apkaltinamuosius nuosprendžius kitos valstybės narės piliečiams yra kuo greičiau pranešama tai valstybei narei ir kad kiekviena valstybė narė per labai trumpą laikotarpį gali iš kitų valstybių narių gauti reikalingą informaciją apie teistumą.

               (8)

               Šiuo sprendimu papildomi ir supaprastinami esami informacijos apie apkaltinamuosius nuosprendžius perdavimo mechanizmai, nustatyti remiantis galiojančiomis konvencijomis. Visų pirma, nuostatos dėl prašymų suteikti informaciją apie teistumą neatima iš teisminių institucijų galimybės tiesiogiai viena kitai suteikti informaciją apie teistumą pagal Konvencijos dėl Europos Sąjungos valstybių narių savitarpio pagalbos baudžiamosiose bylose, priimtos 2000 m. gegužės 29 d. Tarybos aktu (6), 6 straipsnio 1 dalį. Tačiau šiame sprendime valstybės narės centrinei institucijai numatoma speciali teisė pateikti prašymą suteikti informaciją apie teistumą kitos valstybės narės centrinei institucijai tam tikrais nacionalinėje teisėje numatytais atvejais.

               (9)

               Asmens duomenys, tvarkomi pagal šį sprendimą, bus saugomi taikant principus, įtvirtintus 1981 m. sausio 28 d. Europos Tarybos konvencijoje dėl asmenų apsaugos ryšium su asmens duomenų automatizuotu tvarkymu.

               (10)

               Pagal Europos Tarybos rekomendaciją Nr. R (84) 10 dėl teistumo ir nuteistųjų reabilitavimo, pagrindinis informacijos apie teistumą tikslas yra informuoti už baudžiamojo teisingumo sistemą atsakingas institucijas apie asmens, kuriam yra iškelta byla, biografijos faktus, siekiant priimti sprendimą atsižvelgiant į konkrečią situaciją. Kadangi bet koks kitas informacijos apie teistumą panaudojimas, galintis sumažinti nuteistojo socialinės reabilitacijos galimybes, turi būti kiek įmanoma labiau ribojamas, pagal šį sprendimą perduotos informacijos panaudojimas kitais nei baudžiamoji byla tikslais gali būti ribojamas pagal prašomosios ir prašančiosios valstybės narės nacionalinės teisės aktus.

               (11)

               Šiuo sprendimu gerbiamos pagrindinės teisės ir laikomasi principų, įtvirtintų Europos Sąjungos sutarties 6 straipsnyje ir pakartotinai numatytų Europos Sąjungos pagrindinių teisių chartijoje.

               (12)

               Šiuo sprendimu valstybės narės neįpareigojamos teistumo registre registruoti apkaltinamųjų nuosprendžių arba informacijos apie baudžiamąsias bylas, išskyrus tai, kas turi būti registruojama pagal nacionalinę teisę.

               (13)

               Šis sprendimas netaikomas perduodant sprendimus arba jų nuorašus,

         NUSPRENDĖ:
   1 straipsnis
   Centrinė institucija
   1.   Dėl 2 ir 3 straipsnių taikymo kiekviena valstybė narė paskiria centrinę instituciją. Tačiau informacijai pagal 2 straipsnį siųsti arba atsakymams į prašymus pagal 3 straipsnį teikti valstybės narės gali paskirti vieną arba kelias centrines institucijas.
   2.   Kiekviena valstybė narė informuoja Tarybos generalinį sekretoriatą ir Komisiją apie instituciją, paskirtą pagal 1 dalį. Tarybos generalinis sekretoriatas šią informaciją praneša valstybėms narėms ir Eurojustui.
   2 straipsnis
   Savo iniciatyva teikiama informacija apie apkaltinamuosius nuosprendžius
   Kiekviena centrinė institucija nedelsiant informuoja kitų valstybių narių centrines institucijas apie teistumo registre užregistruotus apkaltinamuosius nuosprendžius ir tolesnes priemones, taikomas tų valstybių narių piliečiams. Kai atitinkamas asmuo yra dviejų arba daugiau kitų valstybių narių pilietis, informacija perduodama kiekvienai iš tų valstybių narių, išskyrus atvejus, kai asmuo yra tos valstybės narės pilietis, kurios teritorijoje jis buvo pripažintas kaltu.
   3 straipsnis
   Prašymas suteikti informaciją apie apkaltinamuosius nuosprendžius
   1.   Kai valstybės narės prašoma suteikti informaciją apie teistumą, centrinė institucija, laikydamasi nacionalinės teisės, gali kitos valstybės narės centrinei institucijai pateikti prašymą gauti išrašus apie teistumą ir informaciją, susijusią su teistumu. Visi prašymai suteikti informaciją yra siunčiami naudojant šio sprendimo priede pateiktą prašymo formą.
   Kai asmuo prašo informacijos apie savo teistumą, valstybės narės, kurioje pateikiamas prašymas, centrinė institucija, laikydamasi nacionalinės teisės, gali kitos valstybės narės centrinei institucijai pateikti prašymą gauti išrašus apie teistumą ir informaciją, susijusią su teistumu, jeigu atitinkamas asmuo gyvena arba gyveno prašančiojoje arba prašomojoje valstybėje narėje arba yra arba buvo vienos iš jų pilietis.
   2.   Naudojant šio sprendimo priede pateiktą formą prašančiosios valstybės narės centrinei institucijai nedelsiant ir bet kuriuo atveju ne vėliau kaip nei per dešimt darbo dienų nuo prašymo gavimo dienos, ir atsižvelgiant į nacionalinėje teisėje, taisyklėse arba praktikoje numatytas sąlygas, prašomosios valstybės narės centrinė institucija išsiunčia atsakymą. Į atsakymą įtraukiama pagal 2 straipsnį gauta ir prašomosios valstybės narės teistumo registre užregistruota informacija.
   Jeigu pagal 1 dalies antrąją pastraipą prašymą pateikia atitinkamas asmuo, šios dalies pirmojoje pastraipoje minėtas laikotarpis neviršija dvidešimties darbo dienų nuo prašymo gavimo dienos.
   3.   Kai prašomajai valstybei narei reikia papildomos informacijos asmens, dėl kurio pateiktas prašymas, tapatybei nustatyti, ji nedelsdama konsultuojasi su prašančiąja valstybe nare siekdama pateikti atsakymą per dešimt darbo dienų nuo prašytos papildomos informacijos gavimo.
   4.   Prie atsakymo pridedama pažyma apie apkaltinamuosius nuosprendžius pagal nacionalinėje teisėje numatytas sąlygas.
   5.   Prašymai, atsakymai ir kita susijusi informacija gali būti perduodama bet kokiomis priemonėmis, leidžiančiomis pateikti rašytinį dokumentą, tokiomis sąlygomis, kad gaunančioji valstybė narė galėtų nustatyti dokumento autentiškumą.
   4 straipsnis
   Asmens duomenų naudojimo sąlygos
   1.   Pagal 3 straipsnį baudžiamosios bylos tikslais perduotus asmens duomenis prašančioji valstybė narė gali naudoti tik tai baudžiamajai bylai, kuriai jų buvo prašyta naudojant šio sprendimo priede pateiktą formą.
   2.   Pagal 3 straipsnį ne baudžiamosios bylos tikslais perduotus asmens duomenis prašančioji valstybė narė gali naudoti pagal savo nacionalinę teisę tik tuo tikslu, dėl kurio jų buvo prašyta, ir nepažeisdama prašomosios valstybės narės formoje nurodytų apribojimų.
   3.   Šis straipsnis netaikomas asmens duomenims, kuriuos valstybė narė gavo pagal šį sprendimą ir kurie yra surinkti toje valstybėje narėje.
   5 straipsnis
   Kalbos
   Prašančioji valstybė narė siunčia formą prašomosios valstybės narės valstybine kalba arba viena iš jos valstybinių kalbų. Prašomoji valstybė narė atsakymą pateikia viena iš savo valstybinių kalbų arba kita abiems valstybėms narėms priimtina kalba. Priimant šį sprendimą ar vėliau bet kuri valstybė narė, pateikdama pareiškimą Tarybos generaliniam sekretoriatui, gali nurodyti, kurios oficialios Europos Bendrijų institucijų kalbos jai yra priimtinos. Tarybos generalinis sekretoriatas šią informaciją praneša valstybėms narėms.
   6 straipsnis
   Ryšys su kitais teisiniais dokumentais
   1.   Valstybėse narėse šiuo sprendimu papildomas ir supaprastinamas 1959 m. balandžio 20 d. Europos konvencijos dėl savitarpio pagalbos baudžiamosiose bylose 13 ir 22 straipsnių, jos 1978 m. kovo 17 d. (7) ir 2001 m. lapkričio 8 d. (8) papildomų protokolų, 2000 m. gegužės 29 d. Konvencijos dėl Europos Sąjungos valstybių narių savitarpio pagalbos baudžiamosiose bylose (9) ir jos 2001 m. spalio 16 d. protokolo (10) įgyvendinimas.
   2.   Taikydamos šį sprendimą valstybės narės atsisako teisės tarpusavio santykiuose remtis savo pareikštomis išlygomis dėl 1959 m. balandžio 20 d. Europos konvencijos dėl savitarpio pagalbos baudžiamosiose bylose 13 straipsnio. Šis sprendimas neturi poveikio dėl tos konvencijos 22 straipsnio pareikštoms išlygoms. Tokiomis išlygomis galima remtis dėl šio sprendimo 2 straipsnio.
   3.   Šis sprendimas neturi poveikio palankesnių sąlygų taikymui pagal dvišalius arba daugiašalius susitarimus tarp valstybių narių.
   7 straipsnis
   Įgyvendinimas
   Valstybės narės įgyvendina šį sprendimą kuo greičiau ir ne vėliau kaip iki 2006 m. gegužės 21 d.
   8 straipsnis
   Įsigaliojimas
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2005 m. lapkričio 21 d.

            Tarybos vardu

            Pirmininkas

         J. STRAW

      (1)  OL C 322, 2004 12 29, p. 9.

      (2)  Dar nepaskelbta Oficialiajame leidinyje.

      (3)  OL C 12, 2001 1 15, p. 10.

      (4)  Europos Taryba, Europos sutarčių serija Nr. 30.

      (5)  OL C 216, 2001 8 1, p. 14.

      (6)  OL C 197, 2000 7 12, p. 1.

      (7)  Europos Taryba, Europos sutarčių serija Nr. 99.

      (8)  Europos Taryba, Europos sutarčių serija Nr. 182.

      (9)  OL C 197, 2000 7 12, p. 3.

      (10)  OL C 326, 2001 11 21, p. 1.

      PRIEDAS
      2005 m. lapkričio 21 d. Tarybos sprendimo 2005/876/TVR dėl keitimosi informacija apie teistumą 3, 4 ir 5 straipsniuose minėta forma